CELEX: 62021CN0571
Language: da
Date: 2021-09-16 00:00:00
Title: Sag C-571/21: Anmodning om præjudiciel afgørelse indgivet af Finanzgericht Düsseldorf (Tyskland) den 16. september 2021 — RWE Power Aktiengesellschaft mod Hauptzollamt Duisburg

6.12.2021   
            
            
               DA
            
            
               Den Europæiske Unions Tidende
            
            
               C 490/22
            
         
      Anmodning om præjudiciel afgørelse indgivet af Finanzgericht Düsseldorf (Tyskland) den 16. september 2021 — RWE Power Aktiengesellschaft mod Hauptzollamt Duisburg
      (Sag C-571/21)
      (2021/C 490/22)
      Processprog: tysk
      
         Den forelæggende ret
      
      Finanzgericht Düsseldorf
      
         Parter i hovedsagen
      
      
         Sagsøger: RWE Power Aktiengesellschaft
      
         Sagsøgt: Hauptzollamt Duisburg
      
         Præjudicielle spørgsmål
      
      
                  1)
               
               
                  Kan artikel 14, stk. 1, litra a), første punktum, i Rådets direktiv 2003/96/EF (1) af 27. oktober 2003 om omstrukturering af EF-bestemmelserne for beskatning af energiprodukter og elektricitet, for så vidt som den bestemmer, at elektricitet, der anvendes til produktion af elektricitet, fritages for beskatning, under hensyntagen til artikel 21, stk. 3, andet punktum, i direktiv 2003/96 fortolkes således, at denne fritagelse også omfatter processer, hvor energiprodukterne udvindes i åbne brud og i kraftværkerne gøres mere egnet til anvendelsen i kraftværkerne, såsom brydning, frasortering af fremmedelementer og knusning til den størrelse, der er nødvendig for driften af kedlen?
               
            
                  2)
               
               
                  Kan artikel 14, stk. 1, litra a), første punktum, i direktiv 2003/96, for så vidt som den fastsætter, at elektricitet, der anvendes til at opretholde muligheden for produktion af elektricitet, fritages for beskatning, under hensyntagen til artikel 21, stk. 3, tredje punktum, i direktiv 2003/96 fortolkes således, at også anvendelse af elektricitet til drift af silosystemer og transportmidler, som er nødvendige for at drive kraftværkerne permanent, fritages for beskatning?
               
            
         (1)  Rådets direktiv 2003/96/EF af 27.10.2003 om omstrukturering af EF-bestemmelserne for beskatning af energiprodukter og elektricitet (EUT 2003, L 283, s. 51)